
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 125 

27 Φεβρουάριου 1998 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών 
δόμησης στην εκτός σχεδίου και εκτός ορίων οικισμών 
προ του έτους 1923 περιοχή της χερσονήσου 
Λαυρεωτικής (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις του άρθρου 29 (παρ. 1) του Ν. 
1337/1983 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (Α' 33), όπως 
τροποποιήθηκε με την παρ. 14 του άρθρου 8 του Ν. 
1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων Ταμείου Νομικών» (Α'4). 

2. Τις διατάξεις του άρθρου 29Α του Ν. 1558/1965 
«Κυβέρνηση και Κυβερνητικά Όργανα» (Α' 137) που 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν, 
2469/1997 (Α'38). 

3. Τις διατάξεις του άρθρου 21 (παρ. 1 και 2) του Ν. 
1650/1986 «Για την προστασία του περιβάλλοντος». 
(ΑΊ60). 

4. Τις διατάξεις του Ν. 1515/85 «Ρυθμιστικό σχέδιο και 
πρόγραμμα προστασίας περιβάλλοντος στην ευρύτερη 
περιοχή της Αθήνας» (Α' 18) όπως τροποποιήθηκε με το Ν. 
2052/92 (Α' 94). 

5. Τα 5277/22.7.1993 6109/14.9.1993 6195/20.9.93 
3951/5.8.1994 3952/5.8.1994 και 3953/5.8.1994 έγγραφα 
του Οργανισμού Αθήνας. 

6. Το 87151/22.12.1993 έγγραφο του Υπουργείου 
Γεωργίας Δ/νσης Χωροταξίας και Προστασίας 
Περιβάλλοντος με το συνημμένο σ’ αυτό από 21.9.93 
πρακτικού της Νομαρχιακής Επιτροπής Χωροταξίας και 
Περιβάλλοντος Ανατολικής Αττικής. 

7. Το 2471/30.5.1994 έγγραφο της Β' Εφορείας 
Προϊστορικών και Κλασσικών Αρχαιοτήτων Υπουργείου 
Πολιτισμού. 

8. Τα Α1/Φ02/23833/1340/ 10.6.1994 Α1/Φ02/ 46463/ 
2444/ 10.10.1994 Α1/Φ02/51697/2732/2.11.94 και Α1/ 
Φ02/ 59209/ 3115/ 20.12.1994, έγγραφα της Δ/νσης 


Προϊστορικών και Κλασσικών Αρχαιοτήτων, Τμήμα 
Αρχαιολογικών χώρων του Υπουργείου Πολιτισμού. 

9. Το 2319/27.6.1994 έγγραφο της 1ης Εφορείας 
Βυζαντινών Αρχαιοτήτων του Υπουργείου Πολιτισμού. 

10. Τις 179/1993, 49/1994 γνωμοδοτήσεις του 
Δημοτικού Συμβουλίου Λαυρεωτικής. 

11. Τις 1/1994, και 10/1994 γνωμοδοτήσεις του 
Κοινοτικού Συμβουλίου Αγίου Κωνσταντίνου. 

12. Την 97/1993, γνωμοδότηση της Κοινότητας Παλαιός 
Φωκαίας. 

13. Την 91/1994 γνωμοδότηση και το 3425/19.12.1995 
έγγραφο του Κοινοτικού Συμβουλίου Αναβύσσου. 

14. Την 214/1993 γνωμοδότηση του Δημοτικού 
Συμβουλίου Κερατέας. 

15. Τα 1459/21.4.1994, 3789/24.8.1994, 4025/7.9.1994 
4121/13.3.1994 και 798/21.2.1995 και 1107/7.3.96 και 
3140/28.6.1995 (απόφαση 109/95) έγγραφα του 
Δημοτικού Συμβουλίου Κερατέας. 

16. Τα 2969/18.8.1994 3239/9.9.1994 3653/11.10.1994 
και 4276/25.11.1994 έγγραφα της Κοινότητας Καλυβιών 
θορικού και το 757/21.2.1995 έγγραφο του Δήμου 
Καλυβιών - θορικού. 

17. Τα 683/26.8.1994 και 156/29.2.1996 έγγραφα της 
κοινότητας Κουβαρά. 

18. Τα 463/30.5.1995 και 483/5.6.1995 έγγραφα της 
κοινότητας Αγίου Κωνσταντίνου. 

19. Το 1445/2.11.1993 έγγραφο της Κοινότητας 
Σαρωνίδος. 

20. Τα 3362/29.5.1995 και 4312/29.6.1995 έγγραφα του 
Δήμου Λαυρεωτικής. 

21. Το γεγονός ότι για το Δήμο Καλυβιών θορικού και 
την Κοινότητα Κουβαρά, πέρασε άπρακτη η προθεσμία 
του άρθρου 31 παρ. 3 του Π.Δ/τος 323/1989 
«Κωδικοποίηση σε ενιαίο κείμενο νόμου» με τίτλο 
«Δημοτικός και Κοινοτικός Κώδικας» των ισχυουσών 
διατάξεων του Δημοτικού και Κοινοτικού Κώδικα όπως 
τροποποιήθηκαν και συμπληρώθηκαν» (Α' 146). 

22. Το 20011/3564/12.12.1995 έγγραφο του ΕΚΘΕ. 

23. Την 1/συν. 48η/9.3.195 γνωμοδότηση της 
Εκτελεστικής Επιτροπής του Οργανισμού Αθήνας. 

24. Τογεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και των οικείων Ο.Τ.Α. 

25. την 265/1997 γνωμοδότηση του συμβουλίου της 

Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Εργων, αποφασίζουμε. 

Άρθρο 1 

Στην εκτός σχεδίου και εκτός ορίων οικισμών προ του 
έτους 1923 ευρύτερη περιοχή της Χερσονήσου 
Λαυρεωτικής (Ν. Αττικής) και ειδικότερα των Δήμων 
Καλυβιών θορικού, Κερατέας, Λαυρεωτικής και των 
Κοινοτήτων Αγίου Κωνσταντίνου, Αναβύσσου, Κουβαρά, 
Παλαιός Φώκαιας και Σαρωνίδας, η οποία περιοχή 
εμπίπτει εντός της Ζώνης Οικιστικού Ελέγχου του νομού 
Αττικής, που εγκρίθηκε με το από 22.6.1983 Π.Δ/γμα 
(Δ'284), καθορίζονται χρήσεις γης και όροι και 

περιορισμοί δόμησης κατά περιοχές Α, Β1, Β2, Β3, Γ, Δ, 

Ε, Ζ, Η, Θ, II, 12, και περιοχές τουριστικών 
εγκαταστάσεων Ε.Ο.Τ., απασχολησιοθεραπευτικού 
κέντρου παιδιών με ειδικές ανάγκες και τουρισμού - 
αναψυχής Λαγονησίου, που φαίνονται στα δέκατέσσερα 
(14) σχετικά πρωτότυπα διαγράμματα σε κλίμακα 
1:10.000 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 20874/1997 
πράξη του και που αντίτυπά τους σε φωτοσμίκρυνση 
δημοσιεύονται με το παρόν διάταγμα, όπως στα επόμενα 
άρθρα. 

Άρθρο 2 

Α. Περιοχές με στοιχείο Α. 

1. Στις παραπάνω περιοχές επιτρέπονται οι χρήσεις: 

- Αναψυκτήρια και καθιστικά 

- Εγκαταστάσεις πολιτιστικών εκδηλώσεων 

- Υπαίθριες αθλητικές εγκαταστάσεις μικρής κλίμακας 
με τα απαραίτητα για τη λειτουργία του βοηθητικά 
κτίσματα (γραφεία, αποδυτήρια, ντους, νν.Ο) 

Κατασκηνώσεις, οργανωμένες τουριστικές 
κατασκηνώσεις οαηιρίηρε) χωρίς οικιακούς και παιδικές 
κατασκηνώσεις χωρίς οικιακούς. 

Κατ' εξαίρεση στην περιοχή αυτή επιτρέπονται ύστερα 
από προέγκριση χωροθέτησης σύμφωνα με τη 
διαδικασία της παρ. 2 του άρθρου 8 της Κ.Υ.Α 
69269/5387/24.10.90 (Β' 678). 

- Εγκαταστάσεις παραγωγής αιολικής ενέργειας. 

- Εγκαταστάσεις μετεωρολογικών και γεωδυναμικών 
σταθμών. 

Όλες οι παραπάνω χρήσεις είναι επιτρεπτές μετά από 
έγκριση των αρμόδιων δασικών αρχών μόνο στα μη 
δασικά τμήματα των περιοχών Α καθώς και στις δασικές 
εκτάσεις των περιοχών αυτών εφόσον αυτό προβλέπεται 
από τις διατάξεις του Έκτου Κεφαλαίου του Ν. 998/1979 
και με τις προϋποθέσεις που αυτός ορίζει. 

Στις παραπάνω περιοχές δεν εφαρμόζονται οι διατάξεις 
των άρθρων 28 και 29του Ν. 1947/91 (Α' 70) καθώς επίσης 
και οι διατάξεις του Π.Δ/τος 93/87 (Α 52). 

2. Οι όροι και περιορισμοί δόμησης των επιτρεπομένων 
χρήσεων καθορίζονται ως εξής: 

α. Για τα αναψυκτήρια, εγκαταστάσεις πολιτιστικών 
εκδηλώσεων και τις αθλητικές εγκαταστάσεις: 

- Μέγιστο ποσοστό κάλυψης: τρίατοις εκατό (3%). 

-Συντελεστής δόμησης: 0,02. 

- Μέγιστη συνολική επιτρεπόμενη επιφάνεια αυτών: 
διακόσια (200) τετραγωνικά μέτρα. 

- Μέγιστο επιτρεπόμενο ύψος των κτιρίων: τέσσερα (4) 
μέτρα. 

β. Για τις κατασκηνώσεις, οργανωμένες τουριστικές 


κατασκηνώσεις χωρίς οικίσκους και παιδικές κατα¬ 
σκηνώσεις χωρίς οικίσκους (κτίσματα απαραίτητα για τη 
λειτουργίατους): 

- Μέγιστο ποσοστό κάλυψης: επτάτοις εκατό (7%). 

- Συντελεστής δόμησης: 0,05. 

- Μέγιστη συνολική επιτρεπόμενη επιφάνεια: 
τετρακόσια (400) τετραγωνικά μέτρα. 

- Μέγιστο επιτρεπόμενο ύψος των κτιρίων: τέσσερα (4) 
μέτρα. 

γ. Για τις εγκαταστάσεις παραγωγής αιολικής ενέρ¬ 
γειας και εγκαταστάσεις μετεωρολογικών και 
γεωδυναμικών σταθμών οι όροι και περιορισμοί δόμησης 
καθορίζονται με την απόφαση του Υπουργού Περιβάλ¬ 
λοντος Χωροταξίας και Δημοσίων Έργων, και δεν μπορεί 
να είναι μεγαλύτερι από αυτούς που ισχύουν κατά την 
ημέρα δημοσίευσήςτου παρόντος δ/τος. 

δ. Επιτρέπεται επί του αυτού γηπέδου η ανέγερση 
αναψυκτηρίων, εγκαταστάσεων, πολιτιστικών εκδηλώ¬ 
σεων και αθλητικών εγκαταστάσεων μικρής κλίμακας, 
των οποίων η συνολική δομήσιμη επιφάνεια δεν δύναται 
να υπερβαίνει τα 200 τετραγωνικά μέτρα. 

3. Στα τμήματα των περιοχών με στοιχείο Ατα οποία δεν 
χαρακτηρίζονται δάση ή δασικές εκτάσεις από το δασικό 
κτηματολόγιο επιτρέπεται η ανέγερση κατοικίας με τους 
εξής όρους δόμησης: 

- Μέγιστη συνολική κάλυψη και επιτρεπόμενη επιφάνεια 
ορόφων κτιρίου διακόσια (200) τ.μ. 

- Μέγιστα επιτρεπόμενο ύψος κτιρίου 7,50 μ. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

Β. Περιοχές με στοιχείο Β1. 

Περιοχές απολύτου προστασίας τοπίου και 

αρχαιολογικών χώρων. 

Στις περιοχές αυτές απαγορεύεται κάθε δόμηση. 

Γ. Περιοχές με στοιχείο Β2, 

Περιοχές μέσης προστασίας τοποίου και 

αρχαιολογικών χώρων. 

1. Στις παραπάνω περιοχές επιτρέπονται οι χρήσεις: 

- κατοικία 

- αγροτικές αποθήκες 

- δημόσια και δημοτικά καθιστικά και αναψυκτήρια. 

2. Οι όροι και περιορισμοί δόμησης των επιτρεπόμενων 
χρήσεων καθορίζονται ως εξής: 

α. Για τα κτίρια κατοικίας: 

- Μέγιστη συνολική επιτρεπόμενη κάλυψη και επιφάνεια 
του κτιρίου εκατό (100) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: τέσσ ερα (4) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

β. Για τις αγροτικές αποθήκες: 

- Μέγιστη συνολική επιτρεπόμενη επιφάνεια του 
κτιρίου: τριάντα (30) τετραγωνικά μέτρα. 

- Μέγιστο επιτρεπόμενο ύψοςτων κτιρίων: δύο και μισό 
(2,50) μέτρα. 

γ. Για τα δημόσια και δημοτικά καθιστικά και 
αναψυκτήρια: 

- Μέγιστο ποσοστό κάλυψης: τρίατοις εκατό (3%). 

- Συντελεστής δόμησης: 0,02 

- Μέγιστη συνολική επιτρεπόμενη επιφάνειατου κτιρίου 
διακόσια (200) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 

μέγιστο επιτρεπόμενο ύψος αυτών: τέσσερα (4) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

δ. Πάνω απότο μέγιστο επιτρεπόμενο ύψος των κτιρίων 
επιβάλλεται η κατασκευή στέγης με κεραμίδια 
βυζαντινού ή ελληνορωμαϊκού τύπου το ύψος της οποίας 
δεν υπερβαίνει τα δύο (2) μέτρα. 

3. Στις παραπάνω περιοχές δεν εφαρμόζονται οι 
διατάξεις των άρθρων 28 και 29 του Ν. 1947/1991 (Α’ 70) 
καθώς επίσης και οι διατάξεις του Π.Δ/τος 93/87 (Α’ 52). 
Δ. Περιοχές με στοιχείο Β3. 

1. Στις παραπάνω περιοχές επιτρέπονται 
διαμορφώσεις εδάφους και κατασκευές εξοπλισμού 
υπαίθριας αναψυχής και χώροι υγιεινής. 

Ε. Περιοχή με στοιχείο Γ. 

1. Στην παραπάνω περιοχή επιτρέπονται οι χρήσεις: 

- αγροτικές απο θήκες πο υ εξυπη ρετο ύν τη ν π ρωτογενή 
παραγωγή. 

- κτηνοτροφικές και σταυλικές εγκαταστάσεις. 

- θερμοκήπια. 

- κατοικία 

κατασκηνώσεις, οργανωμένες τουριστικές 
κατασκηνώσεις (οππτρ^ε) χωρίς οικιακούς και παιδικές 
κατασκηνώσεις χωρίς οικιακούς. 

Κατ’ εξαίρεση στην περιοχή επιτρέπονται ύστερα από 
προέγκριση χωροθέτησης, σύμφωνα με τη διαδικασία 
τηςπαρ. 2του άρθρου 8της ΚΥΑ 69269/5387/24.10.90 (Β’ 
678). 

- εγκαταστάσεις υδατοκαλλιεργειών. 

- εγκαταστάσεις παραγωγής αιολικής ενέργειας 

- εγκαταστάσεις μετεωρολογικών και γεωδυναμικών 
σταθμών. 

Στην παραπάνω περιοχή δεν εφαρμόζονται οι διατάξεις 
των άρθρων περιοχή δεν εφαρμόζονται οι διατάξεις των 
άρθρων 28 και 29 του Ν. 1947/1991 (Α' 70) καθώς επίσης 
και οι διατάξεις του Π. Δ/τος 93/1987 (Α’ 52). 

2. Οι όροι και περιορισμοί δόμησης των επιτρεπομένων 
χρήσεων καθορίζονται ως εξής: 

α. .Αγροτικές αποθήκες: 

■ Μεγίστη συνολική επιτρεπόμενη επιφάνεια: τριάντα 
(30) τετραγωνικά μέτρα. 

- Μέγιστο επιτρεπόμενο ύψος των κτιρίων: τέσσερα (4) 
μέτρα. 

Απαγορεύεται η ανέγερση περισσοτέρων του ενός 
κτιρίου εντός του γηπέδου. 

Κατά παρέκκλιση των προηγουμένων εδαφίων δύναται 
να ορίζεται κατά τη διαδικασία της παρ. 1 του άρθρου 2 
του από 24.5.1985 Π. Δ/τος: 

- συνολική επιτρεπόμενη επιφάνεια μέχρι εκατό (100) 
τετραγωνικά μέτρα. 

- μέγιστο επιτρεπόμενο ύψος μέχρι πέντε (5) μέτρα. 

β. Για τις κτηνοτροφικές ή σταυλικές εγκαταστάσεις και 
τις εγκαταστάσεις υδατοκαλλιεργιών: 

- Μέγιστο ποσοστό κάλυψης: δέκα τέσσερα τοις εκατό 
(14%). 

- Συντελεστής δόμησης: 0,1 

- Μέγιστο επιτρεπόμενο ύψος των κτιρίων: πέντε (5) 
μέτρα. 

Κατά παρέκκλιση του προηγουμένου εδαφίου δύνσται 
να ορίζεται μέγιστο ύψος 7,5 μέτρα κατά τη διαδικασία 
της παρ. 1 του άρθρου 2 του από 24 5.1985 Π. Δ/τος. 

Επιτρέπεται η ανέγερση περισσοτέρων του ενός 
κτιρίου εντός του γηπέδου, 
γ. Για θερμοκήπια: 

- Οι αποστάσεις των θερμοκηπίων από τα όρια του 
γηπέδου ορίζονται σε 2,5 μέτρα ανεξαρτήτως υλικού 
κατασκευής. 


- Τα θερμοκήπια κατασκευάζονται μόνο σε γήπεδα 
των οποίων ο ιδιοκτήτης είναι κατά κύριο επάγγελμα 
αγρότης και μετά από βεβαίωση του Υπουργείου 
Γεωργίας. 

- Κατά τα λοιπά ισχύουν οι διατάξεις του άρθρου 2 παρ. 
2 του από από 24.5.1985 Π. Δ/τος. 

δ. Για κατοικία: 

- Μεγίστη συνολική επιτρεπόμενη κάλυψη και επιφάνεια 
ορόφων των κτιρίων: διακόσια (200) τετραγωνικά μέτρα. 

- Μέγιστο επιτρεπόμενο ύψος των κτιρίων: 7,50 μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

ε. Για τις κατασκηνώσεις, οργανωμένες τουριστικές 
κατασκηνώσεις (03Γηρίης)3) χωρίς οικιακούς και παιδικές 
κατασκηνώσεις χωρίς οκίσκους. 

- Μέγιστο ποσοστό κάλυψης: επτάτοις εκατό (7%). 

- Συντελεστής δόμησης: 0,05. 

- Μεγίστη συνολική επιτρεπόμενη επιφάνεια: 
τετρακόσια (400) τ.μ. 

- Μέγιστο επιτρεπόμενο ύψος των κτιρίων: τέσσερα (4) 
μέτρα. 

στ. Για τις εγκαταστάσεις παραγωγής αιολικής 
ενέργειας και εγκαταστάσεις μετωρολογικών και 
γεωδυναμικών σταθμών οι όροι και περιορισμοί δόμησης 
καθορίζονται με τηναπόφαση του Υπουργού 
Περιβάλλοντος, Χωροταξίας και Δημοσίων Έργων που 
δεν μπορεί να είναι μεγαλύτεροι από αυτούς που ισχύουν 
κατά την ημέρα δημοσίευσης του παρόντος δ/τος. 

3. Για τις αγροτικές, κτηνοτροφικές και σταυλικές 
εγκαταστάσεις και υδατοκαλλιέργειες, εκτός των 
αγροτικών αποθηκών επιφάνειας τριάντα (30) 
τετραγωνικά μέτρα απαιτείται έγκριση της αρμόδιας 
Δ/νσηςτου Υπουργείου Γεωργίας. 

ΣΤ. Περιοχή με στοιχεία Δ. (Περιοχή Παραθεριστικής 
Κατοικίας). 

1. Στην παραπάνω περιοχή επιτρέπονται οι χρήσεις: 

- κατοικία 

- εστιατόρια - αναψυκτήρια 

- υπαίθριες αθλητικές εγκαταστάσεις με τα απαραίτητα 
για τη λειτουργία τους βοηθητικά κτίσματα (γραφεία 
αποδυτήρια, ντους, νν.Ο.) 

- εγκαταστάσεις λουσμένων (αποδυτήρια, ντους, νν.Ο. 
αναψυκτήρια, υπαίθρια καθιστικά, εγκαταστάσεις για 
θαλάσσια παιχνίδια). 

2. Οι όροι και περιορισμοί δόμησης των επιτρεπόμενων 
χρήσεων καθορίζονται ως εξής: 

α. Για κατοικία: 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

- Για τους λοιπούς όρους και περιορισμούς δόμησης 
εφαρμόζονται οι διατάξεις του άρθρου 6 του από 
24.5.1985 Π. Δ/τος (Δ’ 270), πλην της παρ. 4, όπως 
ισχύουν και χωρίς τις αντίστοιχες παρεκκλίσεις. 

β. Για εστιατόρια-αναψυκτήρια: 

- Μέγιστο ποσοστό κάλυψης: επτάτοις εκατό (7%) 

- Συντελεστής δόμησης: 0,05 

Μέγιστη συνολική επιτρεπόμενη επιφάνεια: 
τετρακόσια (400) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: πέντε (5,00) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

γ. Για υπαίθριες αθλητικές εγκαταστάσεις με τα 
απαραίτητα βοηθητικά κπ'σματα: 

- Μέγιστο ποσοστό κάλυψης: τρίατοις εκατό (3%) 

- Συντελεστής δόμησης: 0,02. 

- Μέγιστη συνολική επιτρεπόμενη επιφάνεια: διακόσια 
(200) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: τέσσερα (4) μέτρα 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

δ. Για τις εγκαταστάσεις λουσμένων: 

- Μέγιστο ποσοστό κάλυψης: επτά τοις εκατό (7%). 

- Συντελεστής δόμησης: 0,05. 

- Μέγιστη συνολική επιτρεπόμενη επιφάνεια: τριακόσια 
(300) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: πέντε (5) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

Ζ. Περιοχή με στοιχείο Ε. 

Περιοχή δεύτερης κατοικίας και τουριστικών 
εγκαταστάσεων. 

1. Στην παραπάνω περιοχή επιτρέπονται οι χρήσεις: 

- κατοικία 

- εστιατόρια - αναψυκτήρια 

- υπαίθριες αθλητικές εγκαταστάσεις μετά απαραίτητα 
για τη λειτουργία τους βοηθητικά κτίσματα (γραφεία, 
αποδυτήρια, ντους, \Λ/. Ο.) 

- εγκαταστάσεις λουσμένων (αποδυτήρια, ντους, νν.Ο. 
αναψυκτήρια, εγκαταστάσεις για θαλάσσια παιχνίδια). 

- ξενοδοχεία, οργανωμένες τουριστικές κατασκη¬ 
νώσεις (οαηιρίηρε) και λοιπές τουριστικές εγκατα¬ 
στάσεις. 

- χερσαίες και θαλάσσιες εγκαταστάσεις για την 
εξυπηρέτηση του ναυταθλητισμού. 

Οι ως άνω εγκαταστάσεις επιτρέπονται κατά περί¬ 
πτωση σύμφωνα με τις κείμενες διατάξεις. 

2. Οι όροι και περιορισμοί δόμησης των επιτρεπομένων 
χρήσεων καθορίζονται ως εξής: 

α. Για κατοικία: 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

- Για τους όρους και περιορισμούς δόμησης 
εφαρμόζονται οι διατάξεις του άρθρου 6 του από 
24.5.1985 Π. Δ/τος (Δ' 270) πληντης παρ. 4, όπως ισχύουν 
και χωρίς τις αντίστοιχες παρεκκλίσεις. 

β. Για εστιατόρια - αναψυκτήρια: 

- Μέγιστο ποσοστό κάλυψης: επτά τοις εκατό (7%) 

- Συντελεστής δόμησης 0,05 

- Μέγιστη συνολική επιτρεπόμενη επιφάνεια: τετρα¬ 
κόσια (400) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: πέντε (5,00) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

γ. Για υπαίθριες αθλητικές εγκαταστάσεις με τα 
απαραίτητα βοηθητικά κτίσματα: 

- Μέγιστο ποσοστό κάλυψης: τρία τοις εκατό (3%) 

- Συντελεστής δόμησης: 0,02. 

- Μέγιστη συνολική επιτρεπόμενη επιφάνεια: διακόσια 
(200) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 


μέγιστο επιτρεπόμενο ύψος αυτών: τέσσερα (4) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

δ. Για τις εγκαταστάσεις λουομένων: 

- Μέγιστο ποσοστό κάλυψης: επτά τοις εκατό (7%). 

- Συντελεστής δόμησης: 0,05. 

- Μέγιστη συνολική επιτρεπόμενη επιφάνεια: τριακόσια 
(300) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: πέντε (5) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

ε. Για τα ξενοδοχεία οργανωμένες τουριστικές 
κατασκηνώσεις (εαιτιρίηρε) και τις λοιπές τουριστικές 
εγκαταστάσεις εφαρμόζονται οι διατάξεις του άρθρου 8 
του από 6.10.1978 Π. Δ'τος (Δ' 538) όπως ισχύει. 

Η. Περιοχή με στοιχεία Ζ. 

1. Στην παραπάνω περιοχή επιτρέπονται οι χρήσεις: 

-εστιατόρια, αναψυκτήρια, καφενεία, ζαχαροπλαστεία, 

ταβέρνες, κέντρα διασκέδασης. 

- πολιτιστικές εγκαταστάσεις. 

- αθλητικές εγκαταστάσεις. 

- εγκαταστάσεις υπαίθριας αναψυχής, θαλάσσιου 
αθλητισμού και χώροι εξυπηρέτησής τους. 

κατασκηνώσεις, οργανωμένες τουριστικές 
κατασκηνώσεις (σαπιριηοε) χωρίς οικίσκους και παιδικές 
κατασκηνώσεις χωρίς οικίσκους. 

- κατοικία. 

Στην παραπάνω περιοχή δεν εφαρμόζονται οι διατάξεις 
των άρθρνω 28 και 29 του Ν 1947/1991 (Α' 70) καθώς 
επίσης και οι διατάξεις του Π.Δ/τος 93/1987 (Α' 52). 

2. Οι όροι και περιορισμοί δόμησηςτων επιτρεπόμενων 
χρήσεων καθορίζονται ως εξής: 

α. Για εστιατόρια - αναψυκτήρια - καφενεία - 
ζαχαροπλαστεία - ταβέρνες - κέντρα διασκέδασης. 

- Μέγιστο ποσοστό κάλυψης: επτά τοις εκατό (7%). 

- Συντελεστής δόμησης 0,05. 

- Μέγιστη συνολική επιτρεπόμενη επιφάνεια: 
τετρακόσια (400) τετραγωνικά μέτρα. 

- Μέγιστος αριθμός ορόφων των Ιστρίων: ένας (1) με 
μέγιστο επιτρεπόμενο ύψος αυτών: πέντε (5.00) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

β. Για πολιτιστικές εγκαταστάσεις. 

- Μέγιστο ποσοστό κάλυψης: επτά τοις εκατό (7%). 

-Συντελεστήςδόμησης: 0.05. 

- Μέγιστη συνολική επιτρέπεται επιφάνεια ορόφων: 
τετρακόσια (400) τετραγωνικά μέτρα. 

- Μέγιστο επιτρεπόμενο ύψος: επτά και μισό (7,50) 
μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

γ Για τις εγκαταστάσεις υπαίθριας αναψυχής, 
θαλάσσιου αθλητισμού και χώρων εξυπηρέτησής τους: 

- Μέγιστο ποσοστό κάλυψης: τρίατοις εκατό (3%). 

- Συντελεστής δόμησης: 0.02. 

- Μέγιστη συνολική επιτρεπόμενη επιφάνεια: τετρα¬ 
κόσια (400) τετραγωνικά μέτρα. 

- Μέγιστο επιτρεπόμενο ύψος: πέντε (5) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

δ Για τις κατασκηνώσεις, οργανωμένες τουριστικές 
καταακηνώεις (οαπιρίηρδ) χωρίς οικίσκους και παιδικές 
κατασκηνώσεις χωρίς οικίσκους: 

- Μέγιστο ποσοστό κάλυψης: επτάτοις εκατό (7%). 

- Συντελεστής δόμησης: 0.05. 

- Μεγίστη συνολική επιτρεπόμενη επιφάνεια: 
τετρακόσια (400) μέτρα. 

- Μέγιστο επιτρεπόμενο ύψος των κτιρίων: τέσσερα (4) 
μέτρα. 

ε Για κατοικία: 

- Μέγιστη συνολική επιτρεπόμενη κάλυψη και επιφάνεια 
ορόφων των κτιρίων: διακόσια (200) τετραγωνικά μέτρα. 

- Μέγιστο επιτρεπόμενο ύψος των κτιρίων: επτά και μισό 
(7,50) μέτρα. 

- Απαγορεύεται η ανέγερση περισσοτέρων του ενός 
κτιρίου εντός του γηπέδου. 

στ Για τις αθλητικές εγκαταστάσεις: Ισχύουν οι 
διατάξεις του άρθρου 9 του 6.10.1978 (Δ' 538) Π. Δ/τος. 

θ. Περιοχή με στοιχείο Η. 

1. Στην παραπάνω περιοχή επιτρέπονται οι χρήσεις: 

- Εγκαταστάσεις λουσμένων (αποδυτήρτια, ντους, νν.Ο. 
αναψυκτήρια, εγκαταστάσεις για θαλάσσια παιγνίδια). 

- Εγκαταστάσεις χερσαίες και θαλάσσιες για την 
εξυπηρέτηση του ναυταθλητισμού. 

- Στην παραπάνω περιοχή δεν εφαρμόζονται οι 
διατάξεις των άρθρων 28 και 29 του Ν. 1947/1991 (Α'70) 
καθώς επίσης και οι διατάξεις του Π. Δ/τος 93/1987 (Α’ 
52). 

2. Οι όροι και περιορισμοί δόμησης των επιτρεπαμένων 
χρήσεων καθορίζονται ως εξής: 

α Για εγκαταστάσεις λουσμένων. 

- Μέγιστο ποσοστό κάλυψης: επτά τοις εκατό (7%). 

- Συντελεστής δόμησης: 0.05. 

- Νέγιστη συνολική επιτρεπόμενη επιφάνεια: τριακόσια 
(300) τετραγωνικά μέτρα. 

- Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών: πέντε (5) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

β Για εγκαταστάσεις ναυταθλητισμού: 

Οι ως άνω εγκαταστάσεις επιτρέπονται κατά περί¬ 
πτωση σύμφωνα με τις κείμενες διατάξεις. 

I. Περιοχή με στοιχείο Μ. (βιομηχανικών - βιοτεχνικών 
εγκαταστάσεων). 

1. Είναι περιοχή βιομηχανικών - βιοτεχνικών εγκατα¬ 
στάσεων, όπου επιτρέπονται μη ιδιαίτερα αχλούσες 
επαγγελματικές εγκαταστάσεις, όπως ορίζονται από τον 
πίνακα του άρθρου 2του Π.Δ/τος 84/1984 (Α’ 33). 

2. Για τους όρους και περιορισμούς δόμησης 
εφαρμόζονται οι διατάξεις του από 31.3.1987 Π. Δ/τος (Δ' 
303). 

Κ. Περιοχές με στοιχείο 12. (βιομηχανικές - βιοτεχνικές 
εγκαταστάσεις και εγκαταστάσεις ΔΕΗ). 

1. Είναι περιοχή βιομηχανικών - βιοτεχνικών εγκατα¬ 
στάσεων, όπου επιτρέπονται μη ιδιαίτερα οχλούσες 
επαγγελματικές εγκαταστάσεις, όπως ορίζονται από τον 
πίνακτου άρθρου 2 του Π. Δ/τος 84/1984 (Α’ 33). 

2. Επιτρέπονται εγκαταστάσεις της Δ.Ε.Η. 

3. Για τους όρους και περιορισμούς δόμησης εφαρ¬ 
μόζονται οι διατάξεις του από 31.1.1987 Π. Δ/τος (Δ' 303). 

Δ. Περιοχή τουριστικών εγκαταστάσεων Ε.Ο.Τ. 

Είναι έκταση ιδιοκτησίας Δημοσίου ή Δημόσιων 
Φορέων στις Αλυκές Αναβύσσου. 

1. Στην παραπάνω περιοχή επιτρέπονται οι χρήσεις: 

- Ξενοδοχεία. 

- Συνεδριακά κέντρα. 


- Αθλητικές εγκαταστάσεις. 

- Καζίνο. 

- Εγκαταστάσεις γκολφ. 

2. Για τις εγκαταστάσεις γκολφ ορίζονται: 

- Μέγιστο ποσοστό κάλυψης: δύο τοις εκατό (2%). 

Συντελετσής δόμησης: 0.02. 

- Μέγιστο επιτρεπόμενο ύψος των κτιρίων: δέκα και 
μισό (10,50) μέτρα με την προϋπόθεση ότι το ποσοστό 
της επιφάνειας του κτιρίου ύψους μεγαλύτερου των επτά 
και μισού (7,50) μέτρων δεν θα υπερβαίνειτο τριάντα τοις 
εκατό (30%) της πραγματοποιουμένης κάλυψης του 
κτιρίου και 1100 τετρ. μέτρα. 

- Η απόσταση των εγκαταστάσεων από τα όρια του 
γηπέδου ορίζεται σε είκοσι (20) μέτρα. 

3. Για τους όρους και περιορισμούς δόμησης του 
ξενοδοχείου συνεδριακού κέντρου, αθλητικών εγκα¬ 
ταστάσεων και καζίνο, εφαρμόζοοονται οι διατάξεις του 
άρθρου 8 του από 6.10.1978 Π. Δ/τος (Δ' 538), όπως 
αντικαταστάθηκε μετο άρθρο 1 του από 20.1.1988 Π. Δ/τος 
(Δ’ 61). 

4. Για την ίδρυση, οργάνωση και λειτουργία του καζίνο 
εφαρμόζονται οι διατάξεις του Ν. 2206/1994. 

Μ. Περιοχή απασχολησιοθεραπευτικού κέντρου 
παιδιών με ειδικές ανάγκες. 

1. Στην έκταση που παραχωρήθηκε από το Υπουργείο 
Γεωργίας στο Σωματείο Γονέων Προβληματικών Παιδιών 
Ναυτικών, εξαιρούμενων τυχόν δασικών τμημάτων, 
επιτρέπεται η ανέγερση απασχολησιοθεραπευτικού 
κέντρου παιδιών με ειδικές ανάγκες. 

2. Οι όροι και περιορισμοί δόμησης ορίζονται ως εξής: 

- Μέγιστο ποσοστό κάλυψης: δέκα τοις εκατό (10%). 

- Συντελεστής δόμησης: 0.2 

- Μέγιστο επιτρεπόμενο ύψος των ανεγερθησομένων 
κτιρίων επτά και μισό (7,50) μέτρα. 

- Ν. Περιοχή Τουρισμού και αναψυχής Λαγονησίου. 

Οι χρήσεις γης και οι όροι και περιορισμοί δόμησης 
καθορίζονται μετο Ν. 2160/1993 (118/Α). 

Ξ. Πάρκο θαλάσσιας Έρευνας και Τεχνολογίας. Καθο¬ 
ρίζεται χώρος για την εγκατάσταση του πάρκου θαλάσ¬ 
σιας Έρευνας και Τεχνολογίας του Εθνικού Κέντρου 
Θαλασσίων Ερευνών (ΕΚΘΕ) της Γ. Γ. Έρευνας και 
Τεχνολογίας του Υπουργείου Ανάπτυξης στην περιοχή 
της Αναβύσσου. Για τον σκοπό αυτό θα χρησιμοποιηθούν 
οι ήδη υφιστάμενες στο χώρο κτιριακές εγκαταστάσεις. 

Τυχόν απαιτούμενη κτιριακή επέκταση μπορεί να γίνει 
με την διαδικασία του άρθρου 29 του Ν. 1337/1983. 

Επόσης επιτρέπεται η κατασκευή των απαοτούμενων 
παράκτιων εγκαταστάσεων του πάρκου. 

Άρθρο 3 

Γενικές διατάξεις: 

1. Το κστώτατο όριο αρτιότητας των γηπέδων για όλες 
τις περιοχές ορίζεται σε 20.000 τετραγωνικά μέτρα. 

2.1, Κατά παρέκκλιση της προηγούμενης παραγράφου, 
θεωρούνται άρτια και οικοδομήσιμα, τα γήπεδα τα οποία 
υφίστανται στις 7.7.1983, ημερομηνία δημοσίευσης του 
από 22.6.1983 Π. Δ/τος (Δ’284). 

α. βρίσκονται εντός των ορίων των ζωνών Α και Β που 
καθορίστηκαν μετο από 5.12.1979 Π. Δ/γμα (Δ' 707/79) 
και είχαν κατά την την 13.12.1979 ημερομηνία δημο¬ 
σίευσης του ως άνω π. δ/τος ελάχιστο εμβαδόν 4.000 
τετραγωνικά μέτρα. 

β. βρίσκονται στην υπόλοιπη περιοχή της καθοριζομένης 

με το παρόν διάταγμα Ζ.Ο.Ε. και είχαν κατά την 7.7.1983 
ημερομηνία δημοσίευσης του από 22.6.1983 Π. Δ/Τος (Δ' 
284) ελάχιστο εμβαδόν 4.000 τετραγωνικά μέτρα. 

γ. προορίζονται για την ανέγερση ι) κτηνοτροφικών και 
σταυλικών εγκαταστάσεων ιι) οργανωμένων τουριστικών 
κατασκηνώσεων (οαιτιρίη^ς) και παιδικών κατασκη¬ 
νώσεων ιιι) θερμοκηπίων και είχαν κατά τις αντίστοιχες 
ημερομηνίες των προηγουμένων περιπτώσεων α και β, 
ελάχιστο εμβαδόν 12,000 τετραγωνικά μέτρα, 8.000 
τετραγωνικά μέτρα και 2.000 τετραγωνικά μέτρα 
αντίστοιχα. 

3. Τα γήπεδα που περιλαμβάνονται στις περιοχές του 
προηγουμένου άρθρου 1 καιέχουνπρόσωποεπό διεθνών 
εθνικών και επαρχιακών οδών απαιτείται για να είναι 
οικοδομήσιμα και έχουν ελάχιστο πρόσωπο 45 μέτρα και 
ελάχιστο βάθος 50 μέτρα. 

4. Σε όλες τις παραπάνω περιοχές πλην των περιοχών με 

στοιχεία Α, Β1, Β2 και Β3 επιτρέπεται η κατασκευή 
πρατηρίων βενζίνης σε γήπεδα που έχουν πρόσωπο στο 
βασικό και στο δευτερεύον εθνικό οδικό δίκτυο με τους 
εξής όρους δόμησης: 

-Νέγιστο ποσοστό κάλυψης: επτάτοις εκατό (7%). 

- Συντελεστής δόμησης: 0.05. 

- Μέγιστη συνολική επιτρεπόμενη επιφάνεια των 
κτιρίων: διακόσια (200) τετραγωνικά μέτρα. 

-Μέγιστος αριθμός ορόφων των κτιρίων: ένας (1) με 
μέγιστο επιτρεπόμενο ύψος αυτών πέντε (5) μέτρα. 

- Επιτρέπεται η ανέγερση περισσοτέρων του ενός 
κτιρίου εντός του γηπέδου. 

5. Σε όλες τις παραπάνω περιοχές πλην των περιοχών με 
στοιχείο Β1, Β3 και Η, επιτρέπεται η κατασκευή 
αντλητικών εγκαταστάσεων, υδατοδεξαμενών και 
φρεάτων, σύμφωνα με το άρθρο 3 του από 24.5.1985 Π. 
Δ,/τος (Δ’ 270). Στις περιοχές με στοιχείο Α και Β2, δεν 
επιτρέπεται η κατασκευή υδατοδεξαμενών σε υποστη- 
λώματα. 

6. Σε όλες τις παραπάνω περιοχές επιτρέπονται οι 
απαραίτητες εγκαταστάσεις του συστήματος μεταφοράς 
φυσικού αερίου της Δημόσιας Επιχείρησης Αερίου 
(ΔΕΠΑ) σύμφωνα με τις προϋποθέσεις και τη διαδικασία 
του άρθρου 6 παρ. 3του Ν. 2052/1992 (Α 94). 

7. α) Επόσης επιτρέπεται να εγκαθίστανται σε όλες τις 
παραπάνω περιοχές, πλην των περιοχών με στοιχείο Β1, 
Β3 και Η πυλώνες των γραμμών μεταφοράς ηλεκτρικού 
ρεύματος υψηλής τάσης, ύστερα από προέγκριση 
χωροθέτησης, σύμφωνα με τη διαδικασία της παρ. 2 του 
άρθρου 8 της ΚΥΑ 69269/5387/24.10.1990 (Β’678). 

β) Όπου στις παραπάνω περιοχές διέρχεται γραμμή 
μεταφοράς 150Κν και 400Κντης ΔΕΗ σε ζώνη 25 μέτρων 
εκατέρωθεν του άξονα κάθε γραμμής και των πυλώνων 
απαγορεύεται κάθε δόμηση, υπό την προϋπόθεση ότι 
σύμφωνα με τους εγκρινόμενους κατά περίπτωση 
περιβαλλοντικούς όρους δεν απαιτείται μεγαλύτερη 
απόσταση. 

8. Σε όλες τις περιοχές εκτός των περιοχών με στοιχεία 
Α, Β και Η, επιτρέπονται οι εγκαταστάσεις υποσταθμών 
ηλεκτρικού ρεύματος και ηλκτραμηχανολογικές 
εγκαταστάσεις της ΔΕΗ, οι εγκαταστάσεις μηχανο¬ 
λογικού εξοπλισμού Ο.Τ.Ε.,καθώς και τα αναγκαία έργα 
ύδρευσης και αποχέτευσης της ΕΥΔΑΠ, σύμφωνα με το 
άρθρο 7 του από 24.5.1985 Π. Δ/τος (Δ' 270) και ύστερα 
από προέγκριση χωροθέτησης σύμφωνα με τη 
διαδικασία της παρ. 2 του άρθρου 8 της ΚΥΑ 
69269/5387/24.10.1990 (Β’678). 


9. Στην περιοχή Γ επιτρέπεται η έγκρισητοπικού 
ρυμοτομικού σχεδίου με τις διατάξεις του άρθρου 26 του 
Ν. 1337/1983, όπως ισχύει, για τον καθορισμό χώρων 
νεκροταφείων, καθώς και η χωροθέτηση εγκαταστάσεων 
υγιειονομικής ταφής απορριμμάτων και σταθμών 
μεταφόρτωσης απορριμμάτων, ύστερα από προέγκριση 
χωροθέτησης σύμφωνα με τη διαδικασία της παρ. 2 του 
άρθρου 8της ΚΥΑ69269/5387/24.10.1990 (ΒΪ678). 

10. Σε όλες τις περιοχές, πλην των περιοχών Α, Β1, Β2, 
Β3 και Η επιτρέπεται η χωροθέτηση εγκαταστάσεων 
βιολογικού καθαρισμού, ύστερα από προέγκριση 
χωροθέτησης κατά τα αναφερόμενα στην προηγούμενη 
παράγραφο. 

11 . Στις περιοχές που εκτείνονται σε απόσταση 50 
μέτρων εκατέρωθεν του άξονα των ρεμάτων και έχουν 
χαρακτηρισθεί ως ιδιαιτέρου περιβαλλοντικού 
ενδιαφέροντος με την 9173/1642/3.3.1993 απόφασητου 
Υφυπουργού Περιβάλλοντος, Χωροταξίας και Δημοσίων 
Έργων (Δ7281) επιτρέπονται μόνο τα απολύτως απα¬ 
ραίτητα έργα υποδομής οργανισμών κοινής ωφελείας, 
καθώς και οι κατασκευές που προβλέπονται από το 
άρθρο 19 του Ν. 1577/85 (ΓΟΚ). 

Επίσης επιτρέπεται η κατασκευή έργων προστατευ¬ 
τικής και περιβαλοντικής διευθέτησης των ρεμάτων κα¬ 
θώς και δημόσια έργα κάθετα στον άξονα των ρεμάτοτν. 

12. Στις βραχονησίδες απαγορεύεται κάθε δόμηση. 

13. Δεν επιτρέπεται η ανέγερση στο ίδιο γήπεδο κτιρίων 
διαφορετικών χρήσεων, εκτός αν άλλως ορίζεται κατά 
περίπτωση. 

14. Δεν επιτρέπεται να μεταβάλλεται η σύμφωνα με την 
οικοδομική άδεια χρήση του κτιρίου ή μέρους αυτού, 
χωρίς προηγούμενη σχετική άδεια της αρμόδιας 
πολεοδομικής υπηρεσίας και πάντως η μεταβολή αυτή 
δεν είναι δυνατή στην περίπτωση που οι όροι δόμησης με 
τους οποίους έχει εκδοθεί η άδεια για την αρχική χρήση 
είναι ευμενέστεροι από τος προβλετιόμενους για τη νέα 
χρήση. 

15. Οι ιδιοκτησίες που εμπίπτουν σε περισσότερες της 
μιας ζώνες δομούνται σύμφωνα με τις διατάξεις μιας εκ 
των ζωνών αυτών και το κτίσμα κατασκευάζεται στη 
τμήμα του γηπέδου που εμπίπτει στην ζώνη αυτή. Στην 
περίπτωση που το τμήμα αυτό δεν έχει τηνπροβλεπόμενη 
από τη ζώνη και για την αιτούμενη χρήση αρτιότητα, 
θεωρείται ότι εντός της ζώνης αυτής περιλαμβάνεται 
τμήμα της ιδιοκτησίας μεγέθους που αντιστοιχεί: 

α. στην κατά κανόνα αρτιότητα, στην περίπτωση που η 
ιδιοκτησία στο σύνολό της είναι κατά κανόνα άρτια. 

β. στην κατά περέκκλιση αρτιότητα κατά χρήση και 
περιοχή, στην περίπτωση που το οικόπεδο είναι κατά 
παρέκκλιση άρτιο. 

16. Άρτια και οικοδομήσιμα γήπεδα που απομειούνται 
συνεπεία απαλλοτριώσεων ή διανοίξεως διεθνών εθνικών 
ή επαρχιακών οδών, θεωρούνται άρτια και οικοδομήσιμα 
εφόσον μετά την απομείωση αυτή έχουν ελάχιστον 
εμβαδόν 4.000 τετρ. μέτρα ελάσχιοτο πρόσωπο 45 μέτρα 
και ελάχιστο βάθος 50 μέτρα. 

17 Για την ανέγερση περισσοτέρων του ενός κτιρίου 
εντός του γηπέδου, όπου επιτρέπεται, απαιτείται γνώμη 
της Επιτροπής Πολεοδομικού και Αρχιτεκτονικού Ελέγχ¬ 
ου (ΕΠΑΕ). 

18. α. Τα ανεγερθησόμενα κτίρια πρέπει να απέχουν 
από τα όρια του γηπέδου 15 μέτρα τουλάχιστον, εκτός αν 
άλλως ορίζεται κατά περίπτωση. 

- Κατά παρέκκλιση της προηγούμενης παραγράφου 
προκειμένου για ανέγερση κτιρίου κατοικίας σε κατά 
παρέκκλιση άρτια γήπεδα, οι πλάγιες αποστάσεις του 
κτιρίου από τα όρια του γηπέδου ορίζονται σε 7,5 μέτρα 
εφόσον, τηρουμένης της αποστάσεως των 15 μέτρων, 
δεν είναι δυνατή η οικοδόμηση. 

Το μέγιστο πλάτος του κτιρίου στην περίπτωση αυτή 
πρέπει να μην υπερβαίνει τα 10 μέτρα. 

β. Στα γήπεδα που βρίσκονται επί βασικού εθνικού 
οδικού δικτύου, τα ανεγερθησόμενα κτίρια πρέπει να 
απέχουν 60 μέτρα από τον άξονα της οδού και όχι 
λογότεροτων 40 μέτρων από το όριο αυτής. 

γ. Στα γήπεδα που βρίσκονται επί δευτερεύοντος 
εθνικού οδικού δικτύου τα ανεγερθησόμενα κτίρια πρέπει 
να απέχουν 45 μέτρα από τον άξονα της οδού και όχι 
λιγότερο των 30 μέτρων από το όριο αυτής. 

δ. Στα γήπεδα που βρίσκονται επίτμημάτωντου εθνικού 
οδικού δικτύου που έχουν κατασκευαστεί και 
λειτουργούν σαν αυτοκινητόδρομοι ή οδοί ταχείας 
κυκλοφορίας με κατασκευασμένους παράπλευρους 
δρόμους (εσινίοθ τοεά) σε επαφή με την κύρια οδό ή σε 
απόσταση από αυτήν, τα κτίρια τοποθετούνται στην 
οριζόμενη απόσταση από τον άξονα της κύριας οδού και 
20 μέτρα απότον άξονα του παράπλευρου δρόμου (8.Β.). 

ε. Στα γήπεδα που βρίσκοντα επί του επαρχιακού 
οδικού δικτύου και παράπλευρους δρόμους (3.Η.) του 
εθνικού δικτύου, τα κτίρια τοποθετούνται τουλάχιστον 20 
μέτρα από τον άξονα της οδού. 

Για την εφαρμογή των παραπάνω περιπτώσεων β, γ, δ 
και ε το όριο της οδού, εφόσον τούτο δεν είναι 
καταθορισμένο με απαλλοτρίωση, λαμβάνεται σε 
απόσταση 5 μέτρων και 3 μέτρων αντίστοιχα για το εθνικό 
και λοιπό οδικό δίκτυο, από το σημείο συνάντησης του 
εξωτερικού άκρου της τάφρου, ή του πρανούς του 
εκχώματος ή επιχώματος με το φυσικό έδαφος. 

στ. Επίσης τα ανεγερθησόμενα κτίρια πρέπει να απέχ¬ 
ουν: 

- Από το κτίριο της ζώνης απαλλοτρίωσης για τη 
σιδηροδρομική γραμμή 15 μέτρα τουλάχιστον. 

- Από την όχθη ρέματος 10 μέτρα τουλάχιστον εκτός αν 
έχει οριστεί ευρύτερη ζώνη προστασίας. 

- Από το όριο δασικής έκτασης δέκα (10) μέτρα 
τουλάχιστον. 

- Από τη γραμμή του αιγιαλού πενήντα (50) μέτρα 
τουλάχιστον εκτός αν άλλως ορίζεται από ειδική διάταξη. 

19. Το ύψος του κτιρίου μετράται από το γύρω φυσικό ή 
διαμορφωμένο κατά την παράγραφο 23 του παρόντος 
άρθρου, έδαφος. 

20. Σε περίπτωση κεκλιμένου εδάφους κανένα σημείο 
του κτιρίου δενεπιτρέπεται να υπερβαίνει το μέγιστο 
επιτρεπόμενο ύψος. 

21. Στην περίπτωση κεκλιμένου εδάφους επιτρέπεται η 
διαμόρφωση του γηπέδου με αναλημματικούς τοίχους ή 
πρανή μεγίστου ύψους 1,50 μέτρου και επίπεδα 
ελάχιστου πλάτους 5 μέτρων. 

Σε περίπτωση που οι κλίσεις του εδάφους απαιτούν την 
κατασκευή τοίχων υψηλότερων του 1,5 μέτρου ή 
επιπέδων πλάτους μικρότερου των 5 μέτρων απαιτείται η 
γνώμη της ΕΠΑΕ. 

22. Πάνω από το μέγιστο επιτρεπόμενο ύψος του 
κτιρίου επιτρέπεται μόνον η κατασκευή στέγης μεγίστου 
ύψους 2,00 μέτρων στηθαίου και τυχόν φωταγωγών 


ύψους μέχρι τριάντα εκατοστών του μέτρου (0,30) και 
καπνοδόχων, εκτός αν άλλως ορίζεται κατά περίπτωση. 

23. Δεν επιτρέπεται η κατασκευή κτιρίων επί 
υποστηλωμάτων (ΡΙΙΟΤΙ5). 

24. Επιτρέπεται η κατασκευή ανοικτών εξωστών μέσα 
σε υψηλές αίθουσες συγκεντρώσεως κοινού για αναψυχή 
ή εργασία. Οι εξώστες αυτού προσμετρώνται στο 
συντελεστή δόμησης και τη συνολική επιφάνεια των 
ορόφων. 

25. Ο χώρος του υπογείου και ο στεγασμένος χώρος 
στάθμευσης αυτοκινήτων προσμετρώνται στο σ.δ. και τη 
συνολική επιφάνεια των ορόφων. 

26. Για την περίφραξη των αρτίων γηπέδων σε μόνιμη 
κατασκευή επιβάλλεται η έκδοση άδειας. 

27. Σε ζώνη πλάτους 200 μέτρων από το όριο εγ¬ 
κεκριμένου ρυμοτομικού σχεδίου ή από το εγκεκριμένο 
οριο οικισμού κάτω των 2.000 κατοίκων σεν επιτρέπεται 
τα κτίρια να τοποθετούνται εντός του πλάτους των ιδε¬ 
ατών επεκτάσεων των εγκεκρμένων οδών του οικισμού. 

28. Γ ια όλες τις εγκαταστάσεις που αποσκοπούν στην 
εξυπηρέτηση των επί των οδών κινούμενων ή λόγω της 
λειτουργίας τους προκαλούναύξησητουκυκλοφοριακού 
φόρτου κατά την κρίση της αρμόδιας υπηρεσίας της 
Γενικής Γραμματείας Δημοσίων Έργων ή της οικείας 
Νομαρχίας, απιατείται εξασφάλιση της κυκλοφοριακής 
σύνδεσης με την οδό σύμφωνα με τις διατάξεις του Β.Δ. 
465/25.6.1970 (Α7150) όπως αυτό τροποποιήθηκε με το 
Π. Δ/γμα 143/1989 (Α769). 

29. Στις περιπτώσεις που, σύμφωνα με τα προηγούμενα 
απαιτείται έκδοση απόφασης Υπουργού ΠΕΧΩΔΕ, αυτή 
εκδίδεται μετά από γνώμη της Εκτελεστικής Επιτροπής 
του Οργανισμού Αθήνας. 

30. Ειδικές διατάξεις προστασίας, όπως αρχαιολογικών 
χώρων, ιστορικών τόπων, περιοχών ιδιαιτέρου φυσικού 
κάλλους αυστηρότερες των προβλεπομένων από τις 
διατάξεις του παρόντος Διατάγματος εξακολουθούν να 
ισχύουν. 

31. Για την έκδοση οικοδομικών αδειών, σε όλες τις 
παραπάνω περιοχές, απαιτείται προηγούμενη έγκριση 
της αρμόδιας Εφορείας Αρχαιοτήτων, η οποία επιβλέπει 
τις εκτελούμενες εργασίες. 

32. Νομίμως υφιστάμενες βιομηχανίες μπορούν να 
λειτουργούν και να εκσυγχρονίζονται σύμφωνα με τις 
διατάξεις του Π. Δ/τος 84/84 (Α733) και του από 31.3.1987 
Π. Δ/τος (Δ7303). 

Γιατις μονάδες που βρίσκονται σε περιοχές με στοιχείο 
Β, δεν επιτρέπεται ο εκσυγχρονισμός όταν αυτός 
συνεπάγεται και αύξησητου κπριακού όγκου, η επέκταση 
των κτιριακών εγκαταστάσεων ή η ανέγερση νέων. 

33. Νομίμως υφιστάμενα κτίρια και εγκαταστάσεις που 
η χρήση τους δεν επιτρέπεται από τις διατάξεις του 
παρόντος Διατάγματος δύναται να διατηρήσουν την 
υφιστάμενη χρήση στο γήπεδο επί του οποίου έχουν 
ανεγερθεί και να επισκευάζονται μόνο για λόγους 
χρήσεως και υγιεινής. 

34. Επιτρέπεται ο εκσυγχρονισμός και η βελτίωση των 
νομίμως υφισταμένων τουριστικών εγκαταστάσεων, 
έστω και αν η χρήση τους δεν ηροβλέπεται για την 
περιοχή, από τις διατάξεις του παρόντος Διατάγματος, με 
δυνατότητα αύξησης του κτιριακού τους όγκου εφόσον 
αυτή δεν συνεπάγεται αύξηση της δυναμικότητας τους. 
Στις περιπτώσεις αυτές έχουν εφαρμογή οι διατάξεις του 
Π. Δ/τος της 20.1.1988 (Δ761). 

Τα παραπάνω δεν ισχύουν για τις μονάδες που 
βρίσκονται σε περιοχές με στοιχείο Β, για τις οποίες έχουν 
εφαρμογή οι διατάξεις της προηγούμενης παραγράφου.. 

35. Επιτρέπεται ο εκσυγχρονισμός και η επέκταση των 
νομίμως υφισταμένων εγκαταστάσεων Οργανισμών 
Κοινής Ωφελίας (ΔΕΗ, ΟΤΕ, ΕΥΔΑΠ), καθώς και των 
εγκαταστάσεων Κέτρων Τεχνικού Ελέγχου Οχημάτων (Κ- 
ΤΕΟ) σύμφωνα με τις διατάξεις των από 6.10.1978 
(Δ7538) και από 24.5.1985 (Δ/270) Π. Δ/των, όπως 
ισχύουν. 

36. Οι διατάξεις του παρόντος δεν έχουν εφαρμογή: 

α. Στις περιοχές με εγκεκριμένα Γενικά Πολεοδομικά 
Σχέδια. 

β. Στις περιοχές μη ιδιαιτέρως οχλουσών επαγ¬ 
γελματικών εγκαταστάσεων (ΕΜ), όπως προσδιορίζονται 
στο Π. Δ/γμα 84/84. 

γ. Στους οικισμούς προ του 1923 Πλάκα, Θορικο, 
Καλύβια Ολύμπου, Φέριζα, Κουβαράς, Νέος Κουβαράς, 
Αγ. Κωνσταντίνος. 

37. Κατά την πολεοδόμηση περιοχών με στοιχεία Δ και 
Ε τυχόν δασικά τμήματα θα εξαιρούνται από την ένταξη 
στο σχέδιο πόλεως. 

Αρθρο 4 

1 Οικοδομικές άδειες, που έχουν εκδοθεί ή έχει 
υποβληθεί ο πλήρης φάκελλος μέχρι τη δημοσίευση του 


παρόντος Διατάγματος, στην αρμόδια πολεοδομική 
υπηρεσία, εκτελούνται όπως εκδόθηκαν ή εκδίδονται με 
τις προίσχύουσες διατάξεις. Οι άδειες αυτές δεν 
αναθεωρούνται για παράταση της ισχύος τους. 

2. Προκειμένου για την ανέγερση κατοικίας στις 
περιοχές όπου αυτό επιτρέπεται, πλην των περιοχών Β2, 
σε γήπεδα μικρότερα των 4.000 τ.μ. που ήταν κατά 
παρέκκλιση άρτια με τις προίσχύουσες διατάξεις οι 
οικοδομικές άδειες που έχουν εκδοθεί μέχρι τη 
δημοσίευση του παρόντος μπορεί να αναθεωρηθούν 
άπαξ για παράταση της ισχύος τους η οποία δεν είναι 
δυνατόν να υπερβεί το χρονικό διάστημα των τεσσάρων 
(4) ετών από της δημοσίευσης της παρόντος. 

Άρθρο 5 

1. Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 17 Φεβρουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σσλωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 {031} 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΛΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 » 

3.500 


Γ' (Διορισμοί, απολύσεις κ.λπ, Δημ. Υπαλλήλων) 

15.000 » 

750 


Δ' (Απαλλοτριώσεις, πολεοδομία κ.λπ.) 

70.000 » 

3.500 


Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ,Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα { Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 


Ανωτάτου Ειδικού Δικαστηρίου (Α.Ε.Δ.) 

3.000 ·> 

150 


Προκηρύξεων Α.Σ.Ε.Π. 

10.000 ·> 

500 

* 

Ανωνύμων Εταιρειών & Ε.Π.Ε. 

250.000 » 

12.500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω σναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνπ από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















